Wasikar Obasanjo: Talakawa ne zasu zabe mu ba attajirai ba – Inji Gwamnan jihar Kaduna ▷ NAIJA.NG
Wasikar Obasanjo: Talakawa ne zasu zabe mu ba attajirai ba – Inji Gwamnan jihar Kaduna
Gwamnan jihar Kaduna Malam Nasiru Ahmed El-Rufai ya mayar da martani game da wasikar da tsohon Maigidansa, kuma tsohon shugaban kasa Olusegun Obasanjo ya rubuta ma Buhari.
A cikin wasikar da ta tayar da kura, Cif Obasanjo ya ja hankalin shugaban kasa Muhammadu Buhari a kan cewa kada ya kuskura ya sake tsayawa takara a karo na biyu a shekarar 2019, a cewar Obasanjo, Buhari ya gaza.
KU KARANTA: Abin da ya sa nake buga Turanci na babu ruwa na – Hon. Gudaji Kazaure
Sai dai gwamnan jihar Kaduna, El-Rufai ya bayyana cewa wasikar Obasanjo ba ta da wani tasiri, kuma babu wani tasirin da za ta yi a zaben shekarar 2019, inda yace Talakawa ne zasu yi zabe, ba attajira da sauran manyan mutane ba.
NAIJ.com ta ruwaito gwamnan yana fadin: “Ban samu sukunin karanta wasikar Obasanjo ba, saboda tana da tsawo, kuma ni kai na da hidima sosai a gabana. Amma fa bani da wani shakku game da 2019, zamu lashe zaben shugaban kasa a 2019.
“Na tabbata zamu ci jihohin mu 24, har ma da kari, akwai rukunin mutane guda biyu a Najeriya, Attajirai da Talakawa, da ikon Allah talakawa zasu samu nasara a 2019.”
Tun bayan fitar wasikar ne dai ake ta dakon martanin da gwamna El-Rufai zai mayar, duba da alakar dake tsakaninsa da tsohon shugaban kasa Obasanjo. Ita ma fadar shugaban kasa a nata martanin tace watakila Obasanjon bai samu lokacin bibiyan abubuwan dake faruwa a Najeriya bane, shi yasa bai san Nasarori da cigaban da gwamnatin Buhari ta samu ba.
Ghana weaving styles Lionel Messi house Top 10 richest musician in the world Givers forum Richest Nigeria musician